Document ID: 31977R0231

Komisijas Regula (EEK) Nr. 231/77
(1977. gada 2. februāris),
ar ko groza Regulu (EEK) Nr. 616/72 par sīki izstrādātiem noteikumiem olīveļļas eksporta kompensāciju un maksājumu piemērošanai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1707/73 [2],
ņemot vērā Padomes 1966. gada 27. oktobra Regulu Nr. 162/66/EEK par eļļas un tauku tirdzniecību starp Kopienu un Grieķiju [3],
ņemot vērā Padomes 1967. gada 27. jūnija Regulu Nr. 71/67/EEK par olīveļļas eksporta kompensācijām un maksājumiem [4], kurā jaunākie grozījumi izdarīti ar Regulu (EEK) Nr. 2429/72 [5], un jo īpaši tās 11. pantu,
tā kā 2. pantā Komisijas 1972. gada 27. marta Regulā (EEK) Nr. 616/72 par sīki izstrādātiem noteikumiem olīveļļas eksporta kompensāciju un maksājumu piemērošanai [6], kurā jaunākie grozījumi izdarīti ar Regulu (EEK) Nr. 503/76 [7], paredz, ka atļauja importēt bez maksājuma samaksas, kā minēts Regulas Nr. 171/67/EEK 9. pantā, jāpiešķir tām olīveļļas kvalitātes kategorijām, par kurām ir izmaksājama kompensācija;
tā kā kompensāciju piešķir tikai konkrētām olīveļļas kvalitātes kategorijām un tās iepakojuma veidiem;
tā kā, lai novērstu darījumus, kas neatbilst tradicionālā eksporta plūsmai, jānodrošina, ka atļauju importēt bez maksājuma samaksas izsniedz tikai to produktu un to iepakojuma veidu eksporta gadījumā, par kuriem patiešām kompensāciju var izmaksāt;
tā kā šajā regulā paredzētie pasākumi saskan ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 616/72 2. pantu groza šādi:
"Regulas Nr. 171/67/EEK 9. panta 1. punktā minēto atļauju importēt bez maksājuma samaksas izsniedz olīveļļas kvalitātes kategoriju un, ja nepieciešams, tās iepakojuma veidu eksportam, par kuriem kompensācijas izmaksa ir spēkā dienā, kad tiek iesniegts šādas atļaujas pieteikums."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1977. gada 2. februārī

Labels: 3
17